Compania Nationala de Administrare a Infrastructurii Rutiere S.A.

CONTRACT DE FURNIZARE
avand ca obiect 
Sisteme de masurare automata a dimensiunilor vehiculelor rutiere (porti de gabarit) pentru ACI din punctele de trecere a frontierei – 34 de bucati
nr. _________________ data ______________


Preambul:

In temeiul Legii nr. 98/2016 privind achizitiile publice, cu modificarile si completarile ulterioare, a H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, cu modificarile si completarile ulterioare si in baza Raportului procedurii de atribuire a contractului nr. .......................... s-a incheiat prezentul contract.

1. Parti contractante

COMPANIA NATIONALA DE ADMINISTRARE A INFRASTRUCTURII RUTIERE S.A., cu sediul in Bd-ul Dinicu Golescu, nr. 38, sector 1, Bucuresti,  numar de ordine in Registrul Comertului J/40/552/2004, cod de inregistrare fiscala nr. RO16054368, avand cont bancar RO67RNCB0082008094080001, deschis la B.C.R. Sucursala Unirea, reprezentata prin ing. Cristian PISTOL, avand functia de Director General, in calitate de AUTORITATE CONTRACTANTA, pe de o parte

si

...................................., cu sediul in ........................................, tel. ..........................., fax ........................., inregistrata la Registrul Comertului sub nr. .........................., cod unic de inregistrare ......................, cont bancar ..................................., deschis la ......................................., reprezentata prin ............................., avand functia de .................., in calitate de FURNIZOR, pe de alta parte.

            2.
Definitii 


2.1. - In prezentul contract urmatorii termeni vor fi interpretati astfel:

a) Autoritate contractanta - parte contractanta, asa cum aceasta este numita in prezentul contract;
b) act aditional - document ce modifica prezentul contract de furnizare;

c) caiet de sarcini - document reprezentand anexa a prezentului contract de furnizare, intocmit de catre Autoritatea contractanta, care include obiectivele, sarcinile specificațiile și caracteristicile Produselor, descrise în mod obiectiv, într-o manieră corespunzătoare îndeplinirii necesității Autorității Contractante, menționând, după caz, metodele și resursele care urmează să fie utilizate de către Furnizor și/sau rezultatele care trebuie realizate/prestate și furnizate de către Furnizor, inclusiv niveluri de calitate, performanță, protecție a mediului, sănătate publică, siguranță și altele asemenea, după caz, precum și cerințe aplicabile Furnizorului în ceea ce privește informațiile și documentele care trebuie puse la dispoziția Autorității Contractante; 
d) caz fortuit - conform art. 1351 din Codul Civil, un eveniment care nu poate fi prevazut si nici impiedicat de catre cel care ar fi fost chemat sa raspunda daca evenimentul nu s-ar fi produs;

e) contract - contractul cu titlu oneros, asimilat, potrivit legii, actului administrativ, reprezentand acordul de vointa al celor doua parti, incheiat in scris, intre “Autoritatea contractanta” si “Furnizor”;
f) defect al produsului – se intelege nefuncționarea sistemului de cântarire sau functionarea necorespunzatoare a echipamentelor/părților componente ale sistemului; 
g) dobanda penalizatoare - dobanda legala penalizatoare pentru plata cu intarziere a obligatiilor banesti si se stabileste la nivelul ratei de referinta a dobanzii de politica monetara comunicata de BNR plus 8 puncte procentuale, aceasta va fi calculata pentru sumele datorate;
h) documentatia de atribuire - documentul achiziţiei care cuprinde cerinţele, criteriile, regulile şi alte informaţii necesare pentru a asigura operatorilor economici o informare completă, corectă şi explicită cu privire la cerinţe sau elemente ale achiziţiei, obiectul contractului şi modul de desfăşurare a procedurii de atribuire, inclusiv specificaţiile tehnice ori documentul descriptiv, condiţiile contractuale propuse, formatele de prezentare a documentelor de către candidaţi/ofertanţi, informaţiile privind obligaţiile generale aplicabile;
i) durata contractului - intervalul de timp în care prezentul contract operează valabil între părţi, de la data intrării sale în vigoare şi până la epuizarea convenţională sau legală a oricărui efect pe care îl produce;
j) forta majora - conform art. 1351 din Codul Civil, orice eveniment extern, imprevizibil, absolut invincibil şi inevitabil, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva ci enutiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;

k) Furnizor - parte contractanta, asa cum este denumita in prezentul contract, care pune la dispozitia Autoritatii contractante produsele, inclusiv serviciile de montare a acestuia, daca este cazul, ori care presteaza servicii catre acesta, care nu are calitatea de subcontractant; 
l) oferta - actul juridic prin care Furnizorul isi manifesta vointa de a se angaja din  punct de vedere juridic in prezentul contract de achizitie publica. Oferta cuprinde propunerea tehnica si propunerea financiara, precum si alte documente stabilite prin documentatia de atribuire (dupa caz);
m) ordin administrativ - orice instrucţiune, comandă, modificare sau dispoziţie emise către Frunizor privind furnizarea produselor din cadrul contractului sau pentru a clarifica, completa, modifica şi/sau lamuri termenii şi condiţiile contractului;
n) penalitati - despagubirea stabilita in contract, ca fiind platibila de catre una din partile contractante catre cealalta parte in caz de neindeplinire a obligatiilor  din contract, sau de indeplinire cu intarziere fata de termenele limita, astfel cum au fost stabilite de parti;

o) pretul contractului - pretul platibil Furnizorului de catre Autoritatea contractanta, in baza contractului pentru indeplinirea integrala si corespunzatoare a tuturor obligatiilor asumate prin contract;

p) produse – 34 sisteme de masurare automata a dimensiunilor vehiculelor rutiere (porti de gabarit) - avand caracteristicile prevazute in Caietul de Sarcini;
q) propunerea financiara - document al ofertei prin care se furnizeaza informatiile cerute prin documentatia de atribuire cu privire la pret, tarif, alte conditii financiare si comerciale;

r) propunerea tehnica - document al ofertei, elaborat pe baza cerintelor din Caietul de sarcini stabilite de catre Autoritatea contractanta;
s) receptia – reprezinta operatiunea prin care Autoritatea contractanta isi exprima acceptarea fata de produsele furnizate in cadrul contractului de achizitie publica si pe baza careia efectueaza plata;

t) rezilierea contractului  - desfiintarea pe viitor a contractului de furnizare, pentru neexecutarea culpabila a obligatiilor asumate de catre una dintre partile contractante, fara ca aceasta sa aduca atingere furnizarii anterior rezilierii si care sunt conforme;
u) servicii - serviciile aferente indeplinirii obiectului contractului, care revin Furnizorului prin contract si conform prevederilor Caietului de sarcini;
v) conditii tehnice de calitate - prescriptiile tehnice precum si alte conditii prevazute in Caietul de sarcini si in propunerea tehnica;

w) subcontractant - orice operator economic care nu este parte a unui contract de achizitie publica si care indeplineste activitati care fac parte din obiectul prezentului contract de achizitie publica, raspunzand in fata furnizorului de organizarea si derularea tuturor etapelor necesare in acest scop; 
x) termene limită - termenele se calculeaza conform urmatoarelor reguli:


a) la calculul unui termen exprimat în zile, luni sau ani de la un anumit eveniment ori act sau acţiune, data la care se produce respectivul eveniment, act ori acţiune nu se ia în considerare;


b) cu aplicarea în mod corespunzător a dispoziţiilor lit. a) şi d), termenul exprimat în zile începe să curgă la începutul primei ore a primei zile a termenului şi se încheie la expirarea ultimei ore a ultimei zile a termenului;


c) cu aplicarea în mod corespunzător a dispoziţiilor lit. a) şi d), termenul exprimat în luni sau ani începe să curgă la începutul primei ore a primei zile a termenului şi se încheie la expirarea ultimei ore a zilei care reprezintă ziua din ultima lună sau an corespunzătoare zilei în care a început să curgă termenul; dacă, în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective;


d) dacă ultima zi a unui termen exprimat în zile, luni sau ani este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;


e) la calculul unui termen exprimat în zile lucrătoare se aplică în mod corespunzător dispoziţiile lit. a), b) şi d), cu deosebirea că zilele nelucrătoare din cadrul termenului nu se iau în considerare.

y) zi - zi calendaristica, cu exceptia cazului in care se prevede ca este zi lucratoare; luna - luna calendaristica; an - 365 de zile;
z) standarde – o specificatie tehnica adoptat ca standard international, standard European sau standard national de catre un organism de standardizare recunoscut, pentru aplicare repetata sau continua, prescriptiile tehnice precum si alte conditii prevazute in Caietul de sarcini si in propunerea tehnica;
aa) mentenanta preventiva - este acea activitate desfășurată în mod obișnuit sau programată în mod regulat, menită să mențină funcționarea optimă a sistemului și prevenirea posibilelor viitoare probleme, astfel că trebuie înțeleasă ca totalitatea operațiunilor de întreținere și reparație a acestuia, care se efectuează pe parcursul ciclului lui de viață, la intervale regulate cu scopul de a asigura funcționarea optimă a echipamentului/produsului, pentru a reduce riscurile de defectare și de deteriorare.


3. Interpretare

3.1. - In prezentul contract, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

3.2. - Termenul "zi" ori "zile" sau orice referire la zile reprezinta zile calendaristice daca nu se specifica in mod diferit.

Clauze contractuale obligatorii


4.  Obiectul contractului 
4.1. - Obiectul prezentului Contract îl reprezintă achizitia a 34 de sisteme de masurare automata a dimensiunilor vehiculelor rutiere (porti de gabarit) pentru A.C.I. din punctele de trecere a frontierei, denumite în continuare Produse, pe care Furnizorul se obligă să le furnizeze in conformitate cu prevederile Caietului de sarcini, in perioada convenita si in conformitate cu obligatiile asumate prin prezentul Contract.
4.2. – (1) Sistemele de masurare automata a dimensiunilor vehiculelor rutiere trebuie sa functioneze 24 de ore din 24, 7 zile din 7 tot timpul anului si să salveze automat într-o bază de date urmatoarele informatii: numărul de înmatriculare cap  tractor, inaltimea, latimea, lungimea, imaginea 3D configurata de sistem, data si ora masurarii, cel putin o imagine din fata. (2) Datele inregistrate de acest sistem trebuie integrate in aplicatia informatica in care se inregistreaza traficul in Agentiile de Control si Incasare pentru vehiculele de transport marfa. Datele inregistrate de sistemul de masurare trebuie sa fie transmise catre serverul aplicatiei informatice e-Tarifare in timp real prin intermediul unei interfete de programare a aplicatiei (API).
4.3. – (1) Sistemele de masurare vor fi montate in Agentiile de Control si Incasare (ACI) din punctele de trecere a frontierei conform locatiilor precizate in Anexa 1 la Caietul de Sarcini.
(2) Echipamentele sistemului de masurare vor fi montate in mediu extern, pe benzile de circulatie dotate cu sisteme/instalatii de cantarire, iar informatiile transmise vor fi inregistrate automat in unitatea centrala amplasata in cabinetul de lucru, respectiv in mediu intern.

5.  Pretul contractului 

5.1. - Preţul convenit pentru îndeplinirea contractului, plătibil Furnizorului de către Autoritatea contractanta, este de ........................ lei, la care se adauga TVA conform legislatiei in vigoare, pret ce se regaseste in propunerea financiara, document al prezentului Contract. 

5.2. - (1) Pretul Contractului poate fi ajustat in baza prevederilor art. 221 alin. (1) litera a) din Legea nr. 98/2016, cu modificarile si completarile ulterioare coroborat cu prevederile art. 2222 alin. (1)-(3) si alin. (5)-(8) din Legea nr. 98/2016, cu modificarile si completarile ulterioare.
(2) Ajustarea pretului in cadrul prezentului contract se aplica la fiecare solicitare de plata, pe intreaga perioada de derulare a contractului, prin aplicarea indicelui preturilor de consum total, denumit in continuare IPClr, diseminat de catre Institutul National de Statistica, utilizandu-se urmatoarea formula:

Vapl = Vpl x IPClr/100

unde:

„Vapl” - valoarea actualizata a platii solicitata de catre contractant la data depunerii solicitarii de plata; 

„Vpl” - valoarea platii solicitata de catre contractant la data depunerii solicitarii de plata;

“IPClr” - indicele lunar al pretului de consum total, determinat de Institutul National de Statistica, prin baza de date IPC - Lunar, disponibila online, avand ca perioada curenta data cu 60 de zile inainte de ultima zi a lunii „n“ si ca perioada de referinta luna anterioara datei de depunere a ofertelor;

luna „n“ - luna depunerii solicitarii de plata.

(3) Modificarea sau completarea informatiilor din prezenta clauza pe parcursul derularii contractului va determina inaplicabilitatea prevederilor referitoare la posibilitatea de ajustare a Pretului Contractului.
(4) Sumele ce deriva din aplicarea prezentei clauze vor fi platite potrivit contractului, fara incheierea unui Act Aditional.

(5) Pentru stabilirea IPClr se va utiliza programul de calcul disponibil online la adresa http://statistici.insse.ro/shop/?page=ipc1 unde se selecteaza la sectiunea „domeniul de interes” doar optiunea „IPC - TOTAL”, iar la sectiunea „perioada de interes”, in rubricile „Perioada curenta (selectie simpla)” si „Perioada de referinta (selectie multipla)” se selecteaza lunile mentionate la  „IPClr” din cadrul alineatului 2 de mai sus.

6. Modalitati de plata si recuperarea creantelor de la Furnizor
6.1. - (1) Autoritatea contractanta se obliga sa plateasca Furnizorului pretul produselor  in termen de 60 de zile de la data primirii facturii la sediul Autoritatii contractante daca factura este emisa ulterior aprobarii Procesului-verbal de receptie calitativa si de punere in functiune a fiecarui sistem de masurare sau in termen de 60 de zile de la data aprobarii Procesului-verbal de receptie calitativa si de punere in functiune a fiecarui sistem sau a Buletinului de Verificare Tehnic, daca factura a fost emisa anterior acestuia. Data primirii facturii la sediul Autoritatii contractante este data la care aceasta se inregistreaza. Termenul contractual de plata este prevazut la 60 de zile avand in vedere sursa de finantare a acestui contract, accesul la fondurile necesare efectuarii platilor, precum si complexitatea documentelor necesar a fi verificate si aprobate inainte de realizarea platilor. 
(2) Facturile sau indexurile se comunica Autoritatii contractante prin urmatoarele metode: posta cu confirmare de primire sau prin delegat direct la sediul mentionat la art. 1 din contract, sau in format electronic la adresa de e-mail registratura.cnair@andnet.ro.. In caz de divergente, dovada comunicarii facturii sau indexului catre Autoritatea contractanta, o constituie dupa caz, mandatul postal sau stampila aplicata de registratura Autoritatii contractante pe document, sau dovada electronica de primire. Daca data respectiva este o zi nelucratoare, termenul scadent este reprezentat de prima zi lucratoare urmatoare acesteia. In cazul in care este nevoie de a corecta o factura, aceasta se va face conform art. 330 din Codul Fiscal.
(3) In conformitate cu prevederile legale privind e-Factura, Furnizorul are obligatia de a emite facturi electronice pe care sa le transmita prin sistemul national privind factura electronica RO e-Factura. 

(4) Dupa inregistrarea facturilor in sistemul national RO e-Factura, Furnizorul va transmite facturile catre Autoritatea contractanta, insotite de indexul de incarcare a facturii in sistem, pentru a putea fi identificate si descarcate din Spatiul Privat Virtual (SPV). Orice factura trimisa care nu va avea atasata dovada incarcarii in SPV se va restitui Furnizorului.
(5) Facturile vor avea mentionat obligatoriu: numarul de inregistrare, data emiterii, numarul contractului, data scadenta, perioada in care realizeaza livrarea si punerea in functiune a fiecarui sistem de masurare. Indexul de incarcare a facturii in sistem va fi trimis in original/copie sau pe fax sau mail la adresa specificata de Autoritatea contractanta. 
(6) Pentru sistemele de măsurare automata a dimensiunilor vehiculelor rutiere livrate: Factura va fi emisa dupa semnarea de catre Autoritatea contractanta a Procesului-verbal de receptie calitativa si de punere in functiune a fiecarui sistem de masurare. 
Plata pentru fiecare sistem de masurare se va efectua in lei pe baza documentelor cerute prin Caietul de sarcini. 
Autoritatea contractanta va efectua o singura plata pentru fiecare sistem de masurare, dupa semnarea de catre Autoritatea contractanta a Procesului-verbal de receptie calitativa si de punere in functiune a  fiecarui sistem de masurare. 
(7) Pentru serviciile de mentenanță preventive: Factura se întocmește dupa realizarea fiecarei mentenate preventive, in baza Buletinului de Verificare Tehnică emis de Contractant care reprezintă elementul necesar realizării plății. Buletinul de verificare tehnică se întocmește după realizarea fiecarei mentenante preventive și va fi avizat de către reprezentanții Contractantului și ai Autorității Contractante. 

Autoritatea contractanta efectueaza una sau mai multe plati privind realizarea serviciilor de mentenanta preventiva. 
6.2. – Autoritatea contractanta nu va efectua, iar Furnizorul nu va solicita, plati in avans.

6.3. - Furnizorul este raspunzator de corectitudinea si exactitatea datelor inscrise in factura emisa. 

6.4. - Prezentarea cu date eronate sau incomplete, fata de prevederile legii si ale contractului de achizitie, a facturii spre decontare, face sa nu curga termenul de plata, daca Autoritatea contractanta sesizeaza Furnizorul despre neregulile constatate. Un nou termen de plata va curge de la confirmarea de catre Autoritatea contractanta a noii facturi prezentate de catre Furnizor, completate cu date corecte, potrivit legii si contractului.


6.5. - In cazul in care Autoritatea contractanta calculeaza si factureaza Furnizorului penalitati pentru neindeplinirea obligatiilor ce ii revin prin prezentul contract, Furnizorul are obligatia de a achita factura de penalitati transmisa de Autoritatea contractanta si calculata prin aplicarea art. 13 din prezentul contract, in termen de 30 de zile de la transmiterea acesteia de catre Autoritatea contractanta. In cazul in care Furnizorul nu achita Autoritatii contractante contravaloarea facturii de penalitati, Autoritatea contractanta va executa garantia de buna executie. In cazul in care aceasta nu este acoperitoare, Autoritatea contractanta se va adresa instantelor de judecata competente pentru recuperarea diferentei.

6.6. - (1) Furnizorul va restitui orice sume cuvenite Autoritatii contractante si care i-au fost platite in plus, in 30 de zile de la primirea unei cereri in acest sens.

(2) In cazul in care Furnizorul nu va face plata in termenul limita de mai sus, Autoritatea contractanta va aplica penalitati reprezentand 0,05% pentru fiecare zi de intarziere din plata neefectuata pana la indeplinirea efectiva a obligatiilor.

(3) Sumele care trebuie restituite Autoritatii contractante pot fi deduse din sumele de orice natura datorate Furnizorului (cu exceptia dobanzilor si penalitatilor). In situatia nerestituirii sumelor de bani in perioada solicitata de catre Autoritatea contractanta, Autoritatea contractanta este indreptatita sa treaca la executarea garantiei bancare de buna executie.

7.  Durata contractului. Durata de furnizare. Perioada de garantie
7.1. (1) Durata contractului reprezintă intervalul de timp în care prezentul contract operează valabil între părti de la data semnarii acestuia si până la epuizarea conventională sau legală a oricărui efect pe care îl produce.

(2) Durata de furnizare este de 24 de luni de la data intrarii in vigoare a contractului. 
             7.2. – Termenul de predare a Proiectului in care se va specifica modul de amplasare al elementelor de sustinere a dispozitivelor de masurare si plansele aferente catre Autoritatea contractanta este de 60 zile de la de la data notificarii de catre Autoritatea contractanta.  
            7.3. - (1) Perioada de garantie a fiecarui sistem de masurare este de cel putin 24 de luni* de la data semnarii Procesului Verbal de Receptie calitativa si punere in functiune a fiecarui sistem de masurare. 

(2) Garanția produselor (echipamente/piese/componente hardware) este separată de garanția sistemului de măsurare și este cea acordată conform prevederilor legale, cel puțin 24 luni de la livrare si efectuarea receptiei cantitative.
Nota*: Numarul de luni (zile) se va completat la semnarea contractului, in functie de numarul de luni (zile) mentionat in oferta depusa de Furnizor.
            7.4. - Prezentul contract de furnizare intra in vigoare la data semnarii acestuia de catre ultima parte. In termen de 5 zile lucratoare de la data semnarii contractului de achizitie publica, Furnizorul va constitui Garantia de Buna Executie in cuantum de 10% din pretul contractului fara T.V.A. in conditiile prevazute la Articolul 15 din prezentul contract. 

(2) Termenul prevazut la alin. (1) poate fi prelungit, la solicitarea justificată a Furnizorului, fără a depăşi 15 zile de la data semnării contractului de furnizare.
8.  Comunicare 
8.1. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

8.2. Comunicările între Părți se pot face și prin fax sau e-mail, cu condiția confirmării în scris a primirii comunicării.

8.3. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

8.4. Adresele la care se transmit comunicările sunt următoarele:

	Pentru Autoritatea Contractantă:
	Pentru Contractant:

	Adresă: 
	Adresă:

	Telefon/Fax: 
	Telefon/Fax:

	E-mail: 
	E-mail:

	Persoana de contact: 
	Persoana de contact:


8.5. Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.

8.6. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa / adresele menționate la Articolul 8.4.

8.7. Orice comunicare făcută de una dintre Părți va fi considerată primită:

(i) la momentul înmânării, dacă este depusă personal de către una dintre Părți,

(ii) la momentul primirii de către destinatar, în cazul trimiterii prin scrisoare recomandată cu confirmare de primire,

(iii)  la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

8.8. Părțile se declară de acord că nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.

8.9. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.

8.10. Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.


9.  Documentele contractului:

9.1. - Documentele contractului care fac parte integranta din acesta sunt:

- Caietul de sarcini, (inclusiv clarificarile si/sau modificarile si/sau masurile de remediere aduse pana la depunerea ofertelor – daca este cazul);

- Oferta, respectiv Propunerea tehnică și Propunerea financiară, inclusiv, daca este cazul, clarificarile/modificarile si/sau masurile de remediere din perioada de evaluare (inclusiv toate anexele acesteia - daca este cazul);
- Instrumentul de garantare, emis in conditiile legii, pentru constituirea garantiei de buna executie, conform prevederilor Art. 15;

- Angajamentul ferm de sustinere din partea unui tert (daca este cazul);
- Acord de asociere autentificat (daca este cazul);
- Contractele incheiate de Furnizor cu subcontractantii nominalizati in oferta (daca este cazul);

- acte aditionale incheiate conform prevederilor prezentului Contract, daca partile convin incheierea unor astfel de documente, in timpul derularii Contractului.

9.2. - In cazul in care, pe parcursul indeplinirii contractului, se constata faptul ca anumite elemente ale propunerii tehnice (daca este cazul) sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.

10.  Standarde

10.1. - Produsul furnizat in vederea indeplinirii obiectului contractului va respecta standardele/condiţiile tehnice de calitate prezentate de catre Furnizor în propunerea sa tehnica (daca este cazul), în conformitate cu prevederile din Caietul de sarcini, document al prezentului contract, precum si legislatia in domeniul obiectului contractului.


11.  Obligatiile generale si specifice ale Furnizorului
11.1. - (1) Furnizorul are obligatia de a indeplini obiectul contractului cu profesionalismul si promptitudinea cuvenite angajamentului asumat, in conformitate cu prevederile Caietului de sarcini, cu propunerea sa tehnica, cu obligatiile asumate prin prezentul contract, precum si cu respectarea legislatiei in vigoare in domeniul obiectului contractului.

(2) Furnizorul are obligatia de a respecta specificatiile tehnice sau cerintele functionale minime ale fiecarui produs prevazut in Caietul de sarcini, document al prezentului contract, precum si in Propunerea tehnica.
           11.2. - SPECIFICATII TEHNICE PRINCIPALE: 

1. Suportul pe care vor fi amplasati senzorii de masurare;
2. Senzorii laser cu care este chipat sistemul de masurare vor fi montati pe stalpi/structuri tip consola si vor emite in spectru nevizibil, cu un unghi de scanare de minim 170 grade, iar clasa de protectie va fi minim IP67;

3. Sistemul trebuie sa inregistreze automat:

- numărul de înmatriculare cap  tractor;

- dimensiunile (inaltimea, latimea, lungimea);

- imaginea 3D configurata de sistem;

- data si ora masurarii;

- cel putin o imagine din fata.
si sa genereze rapoarte de trafic.
4. Modul camera video ANPR (fata);

5. Soft camera video;

6. Statia de lucru este compusa din unitate centrala, monitor, tastatura, mouse si UPS;

7. Termeratura de functionare a echipamentelor sistemului montate in exterior: -20o C ÷ +50o C sau performante superioare;
8. Viteza de deplasare a vehiculului pe platforma de masurare;

9. Dimensiuni ce trebuie masurate: lungime 30m; latime 5m si inaltime 5m;

10. Aplicatia informatica aferenta sistemului:
- Sa aiba interfata in limba romana;

- Rezultatele masuratorilor sa constitue o baza de date securizatain in care trebuie sa se salveze toate masuratorile, inclusiv cele esuate;

- Sa afiseze o imagine 3D a vehiculul masurat si sa scoata in evidenta zona unde este atinsa valorea maxima masurata pentru latime, lungime si inaltime. Imaginea 3D va fi salvata automat in baza de date;

- Sa permita accesul pe baza de user si parola a unui numar de "n" utilizatori stabiliti de Beneficiar;

- Baza de date sa poata fi exportata in format .mdb, .csv sau .txt;

- Scrierea numerelor de înmatriculare, automată sau manuală, să fie alfanumerică, fără spații sau alte caractere, litere mari de tipar;

- Informațiile de pe tichetul de masurare, să poata fi configurate de beneficiar, pentru care contractantul trebuie să asigure accesul beneficiarului, în mod securizat și fără restricții;

- Sa permita tiparirea tichetului de masurare la finalul procesului si ulterior, la interogarea bazei de date;

- Orice operațiune de masurare inițiată sa aiba indexul, detaliile evenimentului, userul, numarul de înmatriculare fata și fotografia asociata;

- Să fie asigurat un kit de instalare a aplicatiei informatice de masurare identica cu cea ofertata;

- Sa inregistreze in baza de date toate erorile/problemele in cazul masurarilor esuate/intrerupte conform unui nomenclator al erorilor pus la dispozitie de catre contractant;

- Sa transmita alerte de nefunctionare;

- Sa permita realizarea de rapoarte privind perioadele de nefunctionare dupa codurile aferente defectiunii;

- Sa permita realizarea de rapoarte dupa criterii specificate (numar de inmatriculate, dimensiuni, etc.);

- Sa afiseze în interfata de lucru, in mod live, imaginile surprinse de la camera sistemului;
- Contractantul trebuie sa asigure, la solicitarea beneficiarului, suport tehnic atunci cand este necesar, pe toata perioada de garantie;

- sa permita accesarea de la distanta a informatiilor din baza de date si vizualizarea imaginilor surprinse de camera ANPR.

- Software-ul aplicației trebuie aibă licență pe durata de viata a sistemului, să nu aibă restricții în ceea ce privește numărul de stații de lucru pe care poate fi instalat.
11. Aplicatia Programului de Interfata (API); 
12. Comunicarea datelor;

13. Regimul datelor: continuu 24h/24h tot timpul anului;
14. Protejarea sistemului impotriva perturbatiilor electrice;

15. UPS;
16. Cabinet exterior;
17. Limietele erorilor acceptate la masurare.         

11.3. – (1) Furnizorul are obligatia de a transfera Autoritatii contractante toate drepturile patrimoniale de autor asupra aplicatiei/aplicatiilor informatice dezvoltate dedicat pentru C.N.A.I.R. S.A. si va transfera codurile sursa necompilate. Ulterior finalizarii contractului, Autoritatea contractanta va putea modifica aceste aplicatii fara acordul Furnizorului. Baza de date a aplicatiei informatice va fi proprietatea Autoritatii contractante.
(2) În cazul in care, în perioada de derulare a contractului, Contractantul aduce modificari asupra aplicației informatice dezvoltată dedicat pentru Autoritatea Contractantă, acesta va implementa modificările fără costuri suplimentare din partea Autorității Contractante. Aplicația informatică modificată trebuie să fie compatibilă cu echipamentele ofertate. Orice modificare a aplicației informatice se realizează cu acordul Autorității contractante.
11.4. – Furnizorul are obligaţia de a garanta că echipamentele, parti componente ale sistemului trebuie sa fie noi, nefolosite și vor avea data fabricației mai mica de un an.
11.5. – (1) In perioada de garantie a sistemului, Furnizorul va asigura lucrarile de mentenanta. 
(2) În cazul de nefuncționare/funcționare necorespunzatoare, perioada de garantie a sistemului se prelungeste cu perioada cuprinsa intre data comunicarii de catre Autoritatea Contractanta a intreruperii functionarii / funcționării necorespunzătoare a sistemului, echipamentelor părților componente ale sistemului si data repunerii in functiune a sistemului, daca aceasta este mai mare de 24 de ore
11.6. – (1) Furnizorul trebuie să efectueze mentenanță preventiva a sistemelor de masurare in perioada de garanție, de cel putin 2 ori/an conform prevederilor Caietului de Sarcini. 
11.7. - Termenele de interventie sunt:
(1) In cazul defecțiunilor minore/majore care implică disfuncţionalitatea parțială/totală a sistemului, pentru care nu este necesară deplasarea la ACI în care s-a produs defecțiunea: timpul de intervenţie şi remediere (repunerea în funcțiune a sistemului) este de maximum 6 ore în timpul programului normal de lucru (08:00 – 17:00) și de maximum 12 ore în afara programului normal de lucru, de la anunțarea defecțiunii. Imposibilitatea remedierii în termenele precizate mai sus, se notifică autorității contractante în termen de cel mult 2 ore de la primirea instiintarii de catre Furnizor.
(2) În cazul unei defecțiuni care implică disfuncţionalitatea parțială/totală a sistemului, pentru care este necesară deplasarea la ACI în care s-a consemnat defecțiunea, Furnizorul are obligația de a se deplasa la ACI în termen de maximum 24 de ore de la data la care a fost notificat, fără cheltuieli suplimentare din partea Autorității Contractante.
(3) Termenul de intervenție și remediere este de 6 ore in timpul programului normal de lucru                           (08:00-17:00) și de maximum 12 ore în afara programului normal de lucru, dacă nu este necesară înlocuirea de echipamente/piese componente. 
(4) Orice prelungire a termenului de interventie se stabileste de comun acord intre Furnizor si Autoritatea contractanta.
(5) Serviciile de mentenanta corectiva din perioada de garantie sunt incluse in pretul contractului.
11.8. – (1) Pentru punerea in functiune a sistemelor de masurare, Furnizorul:

- va intocmi un proiect in care se va specifica modul de amplasare al elementelor de sustinere a dispozitivelor de masurare si plansele aferente, in functie de specificul fiecarei locatii. Proiectul va fi realizat in termen de 60 de zile de la data notificarii de Autoritatea contractanta;

 - va executa toate lucrarile necesare pentru punerea in functiune a sistemului (montare stalpi – unde este cazul, montare cabluri, lucrari amplasare cabinet exterior, etc.);
-   va monta si pune in functiune sistemele de masurare.

(2) Pentru realizarea lucrarilor necesare punerii in functiune a sistemului, amplasamentul va fi pus la dispozitia Contractantului prin Proces Verbal de predare-primire.
            11.9. – (1) Furnizorul trebuie să instaleze toate echipamentele în mod corespunzător, asigurând-se în același timp ca spațiile unde s-a realizat instalarea rămân curate. După livrarea și instalarea produselor, Furnizorul va elimina toate deșeurile rezultate și va lua măsurile adecvate pentru a aduna toate ambalajele și eliminarea acestora de la locul de montare. 

(2) Odată ce produsele sunt asamblate, Furnizorul va realiza și apoi toate configurările/setările necesare pentru a pune produsele în funcțiune. Punerea in funcțiune include, de asemenea, toate ajustările și setările necesare pentru a asigura instalarea corespunzătoare, în ceea ce privește performanța și calitatea.

(3) Pentru a asigura funcționarea produselor la parametri agreați, Furnizorul va efectua testarea pe cheltuiala sa și fără nici un fel de costuri din partea Autorității contractante. Furnizorul rămâne responsabil pentru protejarea produselor luând toate masurile adecvate pentru a preveni lovituri, zgârieturi și alte deteriorări, până la recepția de către Autoritatea contractantă. 
11.10. – (1) Furnizorul este responsabil pentru instruirea la fața locului a personalului desemnat de Autoritatea contractantă. Instruirea se va desfasura potrivit prevederilor Caietului de Sarcini. 
11.11. – (1) In vederea indeplinirii obiectului contractului, Furnizorul are obligatia pe toata durata contractului și în perioada de garanție sa asigure suport tehnic. Furnizorul va asigura un punct de contact dedicat reprezentantilor Autorității contractante unde se poate semnala orice problemă/defecțiune care necesită mentenanță preventivă sau corectivă sau solicită suport tehnic Furnizorului în gestionarea unui incident. Furnizorul va asigura personal disponibil pentru a se asigura că orice situație semnalată este tratată cu promptitudine.  
(2) Furnizorul va răspunde în timp util, la orice incident semnalat de Autoritatea contractantă, în funcție de nivelul incidentului. Fiecare incident este caracterizat de un nivel de prioritate, care va evidenția impactul acestuia asupra funcționalităților sistemului
(3) Furnizorul trebuie sa respecte timpii de răspuns, conform specificațiilor mentionate la pct. 3.10 „Servicii de mentenanta” din Caietul de Sarcini. In cazul nerespectarii timpilor de raspuns, Autoritatea contractanta are dreptul de a aplica penalitati conform art. 13.1. din prezentul contract, in situatia in care perioada de nefunctionare a sistemului este mai mare de 24 de ore.
            11.12. -  Funizorul este responsabil pentru:
a) indeplinirea obligațiilor în conformitate cu cerințele Caietului de Sarcini;

b) asigurarea serviciilor suport pe toata perioada de garantie a sistemului;

c) asigurarea funcționarii tuturor componentelor sistemului (retea electrica, echipamente, soft)

d) asigurarea valabilității tuturor autorizațiilor și certificatelor (atât pentru organizația sa, cât și pentru personalul/echipamentul propus pentru realizarea obiectivelor contractului), care sunt necesare (conform legislației în vigoare) pentru indeplinirea obligațiilor contractuale;

e) asigurarea de servicii de tip suport pentru instruirea personalului privind utilizarea sistemelor de masurare;
f) va intocmi un proiect in care se va specifica modul de amplasare al elementelor de sustinere a dispozitivelor de masurare si plansele aferente, in functie de specificul fiecarei locatii. Proiectul va fi realizat in termen de 60 de zile de la data notificarii de Autoritatea contractanta
11.13. - Furnizorul in baza documentelor prevazute la art. 12.3. lit. e) din prezentul contract va completa documentația necesara obtinerii Autorizatiei de Construire.
11.14. - In vederea indeplinirii obiectului contractului, Furnizorul are obligatia de a respecta in totalitate prevederile Caietului de sarcini, document al prezentului contract.


11.15. - Furnizorul se obliga sa despagubeasca Autoritatea contractanta impotriva oricaror:


i) reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci inregistrate, etc.) legate de echipamentele, materialele, instalatiile sau utilajele folosite pentru sau in legatura cu produsul achizitionat; si


ii) daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea Caietului de sarcini intocmit de catre Autoritatea contractanta.

12.  Obligatiile Autoritatii contractante
12.1. – Autoritatea contractanta se obliga sa plateasca Furnizorului pretul prevazut la art. 5.1., conform prevederilor contractuale.

12.2. – Autoritatea contractanta se obliga sa puna la dispozitia Furnizorului orice facilitati si/sau informatii pe care acesta le-a solicitat in propunerea tehnica (daca este cazul) si pe care le considera necesare indeplinirii contractului, in masura in care Autoritatea contractanta le detine si in masura in care acestea sunt relevante pentru indeplinirea obiectului contractului.
12.3 - Autoritatea Contractanta este responsabilă pentru:

a) asigurarea suportului tehnic la integrarea aplicatiei informatice a sistemului de masurare automata cu alte softuri utilizate de Autoritatea Contractanta.

b) punerea la dispoziția Furnizorului a tuturor informațiilor disponibile pentru obținerea rezultatelor solicitate, cum ar fi: raportări, situații specifice, etc.;

c) desemnarea echipei implicate și responsabile cu interacțiunea și suportul oferit Furnizorului;

d) asigurarea tuturor resurselor care sunt în sarcina sa pentru buna derulare a contractului;

e) va pune la dispozitia Furnizorului amplasamentul liber de orice sarcina; 

f) va aproba Proiectul de executie privind modul de amplasare al elementelor de sustinere a dispozitivelor de masurare si plansele aferente, in functie de specificul fiecarei locatii.

13.  Sanctiuni pentru neindeplinirea culpabila a obligatiilor. Managementul riscurilor
· Sanctiuni pentru neindeplinirea culpabila a obligatiilor

13.1. – Autoritatea contractanta este indreptatita, fara necesitatea vreunei notificari si fara a exclude alte cai de sanctiune din contract, sa pretinda penalitati de 0,10% din valoarea produselor/serviciilor ramase de furnizat/prestat pentru fiecare zi de intarziere in cazul in care Furnizorului nu reuseste sa-si execute obligatiile asumate sau le executa cu intarziere sau le executa necorespunzator, pana la indeplinirea efectiva a obligatiilor, respectiv pana la solutionarea corespunzatoare a incidentelor semnalate.
13.2. - In cazul in care, din culpa Autoritatii contractante, nu se onoreaza factura in termenul prevăzut la art. 6.1. alin. (1), Furnizorul are dreptul de a calcula dobanda penalizatoare asupra sumelor datorate, ce va fi stabilita la nivelul ratei de referinţa a dobânzii de politica monetara comunicata de BNR plus 8 puncte procentuale, pentru fiecare zi de intarziere, de la data scadenta a sumelor restante, pana la indeplinirea efectiva a obligaţiilor. 
13.3. - Nerespectarea obligatiilor asumate prin prezentul contract de catre una dintre parti, in mod culpabil, da dreptul partii lezate de a cere rezilierea contractului si de a pretinde plata de daune-interese si despagubiri.

13.4. - (1) Prezentul contract se va rezilia de drept, fara a mai fi necesara punerea in intarziere a Furnizorului, fara incuviintarea vreunei instante judecatoresti si/sau arbitrale si fara a mai fi necesara indeplinirea vreunei formalitati prealabile daca Furnizorul si/sau Autoritatea contractanta au fost condamnati, in ultimii trei ani, prin hotarare definitiva a unei instante judecatoresti, pentru o fapta care a adus atingere eticii profesionale sau pentru comiterea unei greseli in materie profesionala. 

(2) Prezentul contract se poate rezilia, in conditiile prevazute la alin. (1), si in urmatoarele cazuri:

a) Furnizorul si/sau Autoritatea contractanta nu-si indeplineste obligatiile contractuale asumate, desi a fost notificat de Autoritatea contractanta si/sau Furnizor;

b) apare orice alta incapacitate legala care impiedica executarea prezentului contract;

c) in situatia in care Autoritatea contractanta, pentru diferite motive care nu au putut fi prevazute la data incheierii contractului, decide sa rezilieze prezentul contract; 

d) in cadrul unei alte proceduri de achizitie, Furnizorul a fost declarat culpabil de incalcarea grava a contractului ca rezultat al neexecutarii obligatiilor sale contractuale;

e) are loc orice modificare organizationala care implica o schimbare cu privire la personalitatea juridica, natura sau controlul Furnizorul cu exceptia situatiei in care asemenea modificari sunt inregistrate intr-un act aditional la prezentul contract;

f) Furnizorul esueaza in a furniza sau a mentine garantiile in cuantumul, perioada si forma solicitate prin prezentul contract, conform prevederilor art. 15.1 si 15.2  sau persoana care furnizeaza garantia nu este in masura sa isi indeplineasca angajamentele;

g) Furnizorul nu transmite amendamentele la garantia de buna executie in cazul schimbarii denumirii Furnizorului, in maxim 10 zile, conform prevederilor art. 15.20;

h) Furnizorul subcontracteaza fara a avea acordul scris al Autoritatii contractante;

i) cuantumul penalitatilor este mai mare de 50% din pretul contractului, in caz de neexecutare culpabila, din vina Furnizorului, a obligatiilor asumate de acesta prin prezentul contract.

(3) Punerea in intarziere rezulta din simplul fapt al neexecutarii obligatiilor prevazute in cadrul prezentului contract.

(4) Prevederile prezentului contract in materia rezilierii contractului se vor completa de drept cu prevederile Noului Cod Civil in materie.

13.5. - Rezilierea contractului pentru motivele mentionate la art. 13.4. se va notifica in scris partii contractante cu maxim 10 zile anterior datei in care contractul se reziliaza de drept, daca nu s-a prevazut altfel in contract.
13.6. - In cazul in care Furnizorul se afla in procedura insolventei declarata sau nedeclarata, se aplica prevederile Legii nr. 85/2014 cu modificarile si completarile ulterioare.

(2) Furnizorul are obligatia ca, pe intreaga perioada de derulare a prezentului contract, sa notifice Autoritatea contractanta, in termen de maxim 3 (trei) zile de la aparatia oricarei situatii prevazute de Legea 85/2014 cu modificarile si completarile ulterioare, despre aceasta situatie (comunicarea declansarii procedurii de insolventa, comunicarea datelor de indentificare ale administratorului judiciar, orice informatie in legatura cu starea de facpt a societatii).
13.7. - Daca prezentul contract se suspenda, neurmat de reluarea furnizarii, Autoritatea contractanta are fata de Furnizor obligatiile de plata prevazute in contract privind plata produsului furnizat si receptionat pana in momentul la care a intervenit incetarea/intreruperea contractului neurmata de reluarea furnizarii.

13.8. - (1) Autoritatea contractanta isi rezerva dreptul de a denunta unilateral contractul de furnizare, în cel mult 15 zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale in asa masura incat îndeplinirea contractului respectiv ar fi contrara interesului public. 

 (2) Fără a aduce atingere dispoziţiilor dreptului comun privind încetarea contractelor sau dreptului Autoritatii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, Autoritatea contractanta are dreptul de a denunţa unilateral  contractul de achiziţie publică în perioada de valabilitate a acestuia, si în una dintre următoarele situaţii:


a) Furnizorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016;


b) contractul nu ar fi trebuit să fie atribuit Furnizorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene. 
(3) In cazurile prevazute la alin. (1) si (2) Furnizorul are dreptul de a pretinde numai plata corespunzatoare pentru partea din contract îndeplinita pâna la data denuntarii unilaterale a contractului, fara a putea solicita daune interese.


13.9. - Furnizorul nu are dreptul de a angaja sau încheia orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai Autoritatii contractante sau ai furnizorului de servicii de achiziţie implicat în procedura de atribuire cu care Autoritatea contractanta/furnizorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a prezentului contract. 

· Managementul riscurilor

13.10. – Autoritatea contractanta isi rezerva dreptul de a recupera de la Furnizor orice prejudicii care vor fi generate de intarzierile cauzate, de erorile/lipsa de profesionalism/superficialitatea indeplinirii obligatiilor contractuale, de nerespectarea obligatiilor conform prezentului contract si a legislatiei in vigoare. 

13.11. - Pretul contractului include riscurile generale prezentate la clauza 13.12, iar Furnizorul nu va avea nicio pretentie de orice natura (materiala, financiara, etc.) in cazul aparitiei acestora.

13.12. - (1) Furnizorul va lua toate masurile necesare pentru evitarea/minimizarea/controlul efectelor urmatoarelor riscuri generale identificate si consecintele aferente:

a) Riscul privind imposibilitatea constituirii de catre Furnizor a garantiei de buna executie, in perioada de timp, in forma si in cuantumul mentionate in contract;
b) Riscul ca Furnizorul sa livreze cu intarziere produsul ce formeaza obiectul prezentului contract, sa nu livreze produsul conform specificatiilor din Caietul de sarcini sau sa livreze un produs care sa nu respecte cerintele impuse de legislatia, standardele si reglemetarile aplicabile in Romania, in domeniul obiectului contractului.

(2) In situatiile prevazute la alin. (1), Autoritatea contractanta este indreptatita la aplicarea sanctiunilor mentionate la art. 13.1. din prezentul contract.
13.13. - Riscul ca Autoritatea contractanta, din motive independente de vointa acesteia si care nu se afla sub controlul Autoritatii contractante, sa nu poata asigura resursele financiare atunci plata in timp util a transelor conform clauzelor contractuale sau alocarea financiara este in cuantum insuficient. In acest caz se va urmari elaborarea unei strategii la nivelul C.N.A.I.R. S.A. pentru progamarea si prioritizarea resurselor financiare existente.
14.  Incepere, finalizare, intarzieri, incetare, suspendare

14.1. - (1) Furnizorul are obligatia de a incepe realizarea contractului de la data semnarii acestuia in conformitate cu prevederile art. 7 din prezentul contract. 
(2) In cazul in care Furnizorul sufera intarzieri datorate in exclusivitate Autoritatii contractante, partile pot stabili de comun acord, in scris, prelungirea duratei de furnizare a produsului/produselor sau duratei contractului. 

14.2. - (1) Realizarea contractului, inclusiv furnizarea produsului/produselor livrat/livrate trebuie finalizata in termenul contractual sau prelungit de comun acord. 
(2) In cazul in care exista:
i. orice motive de intarziere, ce nu se datoreaza Furnizorul; sau 

ii. alte circumstante neobisnuite, susceptibile de a surveni altfel decat prin incalcarea contractului de Furnizor, acesta este indreptatit sa solicite prelungirea perioadei de furnizare a produsului, iar atunci partile vor revizui, de comun acord, perioada de furnizare, fara a fi afectate prevederile referitoare la pretul contractului. 


14.3. - In afara cazului in care Autoritatea contractanta este de acord cu o prelungire a duratei contractului, orice intarziere in indeplinirea contractului da dreptul Autoritatii contractante de a solicita penalitati Furnizorului.
14.4. -  Prezentul contract inceteaza de plin drept:

a) la expirarea duratei pentru care a fost incheiat;

b) la indeplinirea obiectului prezentului contract;

c) la o data anterioara celei pentru care a fost incheiat, prin acordul de vointa al partilor contractante exprimat in scris;

d) prin denuntare unilaterala, conform art. 13.8;

e) in caz de forta majora, conform art. 22.

f) prin rezilierea de drept conform art. 13.4.


14.5. - (1) Suspendarea furnizarii produselor sau suspendarea contractului care fac obiectul prezentului contract se poate realiza la dispozitia scrisa a Autoritatii contractante. 

(2) Reluarea furnizarii produselor dupa suspendarea in conditiile prevazute la alin. (1) se realizeaza numai la dispozitia scrisa a Autoritatii contractante.

(3) In cazul in care Autoritatea contractanta suspenda executarea contractului de furnizare, durata contractului se va prelungi cu perioada ramasa de executat inaintea suspendarii.
Clauze contractuale specifice

15. Garantia de buna executie a contractului 

15.1. (1) In conformitate cu prevederile art. 39 alin. (1) si alin. (3) din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/ acordului-cadru din Legea nr. 98/2016 privind achizitiile publice, cu modificarile si completarile ulterioare, Furnizorul va constitui Garantia de Buna Executie in scopul asigurarii Autoritatii contractante de indeplinirea cantitativa, calitativa si in perioada convenita a contractului si va transmite Autoritatii contractante Garanţia de Bună Execuţie în original,  sau in cazul retinerilor succesive, dovada depunerii sumei de min. 1,5% din Pretul contractului fara TVA in contul de disponibil deschis la Trezoreria statului din cadrul organului fiscal competent in termen de 5 zile lucratoare de la data semnării Contractului. 
(2) Termenul prevazut la alin. (1) poate fi prelungit, la solicitarea justificată a Furnizorului, fără a depăşi 15 zile de la data semnării contractului de furnizare.
15.2. Furnizorul va constitui (pe cheltuiala sa şi fără a solicita Autoritatii Contractante costurile aferente constituirii şi menţinerii acesteia) o Garanţie de Bună Execuţie pentru executarea corespunzătoare a Contractului, în lei, în cuantum de 10% din Prețul Contractului fără TVA, precum şi în forma integrală inclusa in documentatia de atribuire, fără completări și/sau modificări. 

15.3. Garanţia de Bună Execuţie a unei asocieri sau a unui consorţiu va fi emisă în numele asocierii sau a consorţiului.

15.4. (1) Garanţia de bună execuţie se constituie fie prin virament bancar, fie prin retineri succesive sau fie printr-un instrument de garantare emis în condiţiile legii, astfel:
a) scrisoare de garanţie emisă de o instituţie de credit bancara din România sau din alt stat;
b) asigurare de garanţii emisă:

- fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

- fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară. 

(2) Garantia de buna executie va fi transmisa de Contractant Autoritatii Contractante in original si va deveni document al contractului.

15.5. Garanţia de Bună Execuţie trebuie sa fie irevocabilă şi trebuie sa prevada că plata Garanţiei de Bună Execuţie se va executa necondiţionat, respectiv la prima cerere a Autoritatii Contractante, pe baza declaraţiei acestuia cu privire la culpa persoanei garantate.
15.6. In situatia in care Garantia de Buna Executie este emisa printr-o asigurare de garantie de catre o societate de asigurari, contractul de asigurare (conditiile de asigurare generale si speciale, polita de asigurare si orice alt document semnat de catre Asigurator si Contractant) va reglementa strict relatiile dintre Asigurat/Contractant si Asigurator si nu vor putea fi opozabile Autoritatii contractante. Asigurarea de garantie propriu-zisa emisa in favoarea Autoritatii contractante este singurul document opozabil acesteia.

15.7. Avand in vedere faptul ca asigurarea de garantie va fi emisa in baza unei polite de asigurare semnata exclusiv intre Furnizor si Asigurator, Furnizorul va furniza Autoritatii contractante, in original, in forma letrica, in termen de 5 zile lucratoare de la data semnarii Contractului, atat Asigurarea de Garantie, cat si Polita de asigurare in baza careia a fost emisa aceasta, insotita de conditiile de asigurare generale si speciale si orice alt document semnat de catre Asigurator si Furnizor.

15.8. Nerespectarea tuturor condiţiilor mentionate in paragrafele de mai sus va pune Autoritatea Contractantă în situaţia de a nu accepta Garanţia de Bună Execuţie emisă de către o societate de asigurare/institutie de credit şi, totodată, Autoritatea Contractantă poate rezilia Contractul si va initia executarea Garantiei de Buna Executie.
15.9. Furnizorul se va asigura că Garanţia de Bună Execuţie este valabilă şi în vigoare, până la îndeplinirea de către Furnizor a tuturor obligațiilor contractuale asumate prin Contract.

15.10. Dacă termenii Garanţiei de Bună Execuţie specifică data de expirare a acesteia, iar Furnizorul nu si-a indeplinit toate obligatiile contractuale asumate prin contract cu 30 de zile înainte de data de expirare a Garanţiei, Furnizorul va prelungi valabilitatea Garanţiei de Bună Execuţie până când obligatiile contractuale vor fi indeplinite. 

15.11. Pe durata derularii Contractului, dacă institutia de credit / societatea de asigurari emitentă a Garanţiei de Bună Execuţie pierde autorizarea să emită asemenea garanţii, se va considera că Garanţia de Bună Execuţie îşi pierde valabilitatea şi Furnizorul va avea obligaţia de a constitui o nouă Garanţie de Bună Execuţie (pe cheltuiala sa şi fără a solicita Autorității Contractante costurile aferente constituirii şi menţinerii acesteia) în conformitate cu prevederile Articolului 15. 


Furnizorul va prezenta Autorității Contractante aceasta noua Garantie de Buna Executie in termen de maxim 30 zile lucratoare, de la data notificarii acestuia de catre Autoritatea Contractantă, si/sau de la data notificarii evenimentului anterior enuntat de catre Garant catre Furnizor. 

15.12. In cazul in care Furnizorul nu prezinta noua garantie de buna executie in termenul mentionat la Art. 15.11, in forma, cuantumul si conform prezentelor prevederi contractuale, Autoritatea Contractantă este îndreptățit/ă să rezilieze Contractul fără îndeplinirea niciunei formalități, nefiind necesară nicio notificare, înștiințare sau altă măsura în vederea înștiințării rezilierii Contractului pentru motivul menționat anterior, nefiind necesară, de asemenea, nici o încuviințare sau intervenție în fața vreunei instanțe judecătorești, arbitrale sau de altă natură. 

15.13. a) Pe durata derularii Contractului, dacă institutia de credit / societatea de asigurari care a emis Garanţia de Bună Execuţie nu îşi poate respecta angajamentele, Garanţia de Bună Execuţie nu va mai fi validă. Autoritatea Contractanta va notifica Furnizorul pentru a constitui o nouă Garanţie de Buna Executie (pe cheltuiala sa şi fără a solicita Autoritatii Contractante costurile aferente constituirii şi menţinerii acesteia) conform aceloraşi termeni ca cei ai anterioarei garanţii. In cazul în care Furnizorul nu transmite o nouă Garanţie de Bună Execuţie în termen de 30 de zile de la data notificării, Autoritatea Contractantă poate rezilia Contractul.
b) Garantia de Buna Executie, constituita conform prevederilor Art. 15.1 si Art. 15.2, este destinata acoperirii eventualelor prejudicii suferite de Autoritatea contractanta in executarea prezentului contract sau in cazul rezilierii contractului din motive imputabile Furnizorului.

c) Scrisoarea de garantie de buna executie, respectiv asigurarea de garantie de buna executie, va fi furnizata sub antetul institutiei de credit/societatii de asigurari  emitente. 
15.14. Autoritatea Contractantă are dreptul de a emite pretenţii asupra Garanţiei de Bună Execuţie, oricând pe parcursul derulării Contractului, în limita prejudiciului creat Autoritatii Contractante,  în cazul în care Furnizorul nu îşi îndeplineşte, îndeplineşte cu întârziere sau nu îndeplineşte corespunzător, din culpa sa, oricare din obligaţiile asumate prin contractul de furnizare. 

15.15. Autoritatea Contractantă are obligatia de a emite pretenţii asupra Garanţiei de Bună Execuţie, oricând pe parcursul derulării Contractului, în oricare dintre cazurile de mai jos:


(a) Dacă în termenii Garanţiei de Bună Execuţie se specifică data de expirare a acesteia, iar Furnizorul nu și-a îndeplinit toate obligațiile contractuale asumate prin Contract până la acea dată,  Autoritatea Contractantă va cere întreaga valoare a Garanţiei de Bună Execuţie înainte de expirarea Garanţiei de Bună Execuţie, în situația în care Furnizorul nu prelungește valabilitatea Garanţiei de Bună Execuţie până când obligațiile contractuale vor fi îndeplinite. 


(b) Autoritatea Contractantă reziliază Contractul potrivit prevederilor legale in vigoare, situatie in care Autoritatea Contractantă poate revendica intreaga valoare a Garantiei de Buna Executie.

15.16. Anterior emiterii unei pretenţii asupra Garanţiei de Bună Execuţie, Autoritatea Contractantă are obligaţia de a notifica pretenţia atât Furnizorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. 

15.17. De fiecare dată când Garanţia de Bună Execuţie este executată parţial sau total, cu exceptia situatiilor in care Autoritatea Contractantă reziliaza Contractul potrivit prevederilor legale in vigoare sau Furnizorul nu reuşeşte să prelungească valabilitatea Garanţiei de Bună Execuţie, Furnizorul are obligaţia de a reîntregi valoarea Garanţiei de Bună Execuţie în cauză, raportat la restul rămas de prestat, în termen de 15 zile de la data notificării emise de către Autoritatea Contractantă.

15.18. (1) De fiecare data cand, pe parcursul derularii Contractului, Preţul Contractului este modificat, Furnizorul are obligaţia de a modifica valoarea Garanţiei de Bună Execuţie în corelaţie cu noul Preț al Contactului, în termen de 15 zile de la modificare.

(2) In situatia in care este necesara prelungirea valabilitatii Garanţiei de Bună Execuţie, Furnizorul este obligat, la solicitarea expresa a Autoritatii Contractante, sa prelungeasca valabilitatea acesteia, in termen de 5 zile lucratoare de la data notificarii Autoritatii Contractante in acest sens.

15.19. Autoritatea Contractantă are obligatia de a elibera/restitui Furnizorului cuantumul Garantiei de Bună Execuţie  in conformitate cu prevederile art.  1542 alin. (1) din Legea nr. 98/2016, cu modificarile si completarile ulterioare, sub conditia indeplinirii de catre Furnizor a obligatiilor asumate prin contract, daca Autoritatea contractanta nu a ridicat pana la acea data pretentii asupra ei. 
15.20. În cazul în care, pe parcursul perioadei de derulare a contractului, Furnizorul își modifică denumirea, acesta are obligația de a prezenta, în maxim 10 zile de la semnarea Actului Aditional în care este consemnată modificarea denumirii Furnizorului, amendamentele aferente tuturor garantiilor din Contract. În cazul în care Furnizorul nu-și îndeplinește aceasta obligație, Autoritatea Contractantă are dreptul, fără nicio notificare prealabilă sau demers suplimentar, de a executa garanțiile în cauză, garanții pentru care Furnizorul nu a prezentat amendamentele necesare și totodată, de a rezilia Contractul fără necesitatea notificării prealabile a Furnizorului.

15.21. In situatia neîndeplinirii obligatiilor privind prelungirea /completarea/ reîntregirea/amendarea Garantiei de Buna Executie în interiorul termenelor mentionate la Articolul 15.10, Articolul 15.11, Articolul 15.13, Articolul 15.17, Articolul 15.18 si Articolul 15.20, Autoritatea Contractantă este indreptatit/ă să aplice penalităţi în valoare de 0,05%/zi de intarziere din valoarea Garantiei de Buna Executie, pentru fiecare zi de întârziere după expirarea termenelor mentionate la Articolul 15.10, Articolul 15.11, Articolul 15.13, Articolul 15.17, Articolul 15.18 si Articolul 15.20 şi până la data prelungirii/completării/reîntregirii acesteia, si/sau sa rezilieze contractul potrivit prevederilor legale in vigoare si/sau sa execute integral Garantia de Buna Executie.


   15.22. In cazul in care Garantia de buna executie se contituie prin retineri succesive, Furnizorul are obligatia de a deschide un cont la dispozitia Autoritatii contractante, la unitatea Trezoreriei Statului din cadrul organului fiscal competent in administrarea acestuia.
(2) Suma initiala care se depune de catre Furnizor in contul de disponibil astfel deschis potrivit alin. (1) nu trebuie sa fie mai mica de 1,5% din Pretul prezentului contract de furnizare, fara TVA.

(3) Pe parcursul indeplinirii prezentului contract de furnizare, Autoritatea contractanta urmeaza sa alimenteze contul de disponibil prevazut la alin. (1) prin retineri succesive din sumele datorate si cuvenite Furnizorului, respectiv in cuantum de 10% din valoare fiecarei facturi, pana la concurenta sumei reprezentand 10% din Pretul Contractului si va instiinta Furnizorul despre varsamantul efectuat, precum si despre destinatia lui.

(4) Din contul de disponibil deschis la Trezoreria Statului pe numele Furnizorului, prevazut la alin. (1) pot fi dispuse plati atat de catre Furnizor cu avizul scris al Autoritatii contractante care se prezinta unitatii Trezoreriei Statului, cat si de unitatea Trezoreriei Statului la solicitarea scrisa a Autoritatii contractante.

(5) Contul de disponibil prevazut la alin. (1) este purtator de dobanda in favoarea Furnizorului.

(6) In cazul in care Garantia de buna executie se constituie prin retineri succesive, Furnizorul are obligatia de a indeplini cumulativ urmatoarele:

a. de a inainta Autoritatii contractante confirmarea scrisa a unitatii Trezoreria Statului, atat cu privire la blocarea contului deschis in favoarea Autoritatii contractante pentru Garantia de buna executie, cat si cu privire la deblocarea acestuia numai cu acordul Autoritatii contractante, cat si executarea oricarei sume existente in cont la prima cerere a Autoritatii contractante, fara ca aceasta sa aiba obligatia de a-si motiva cererea respectiva;

b. de a inainta Autoritatii contractante confirmarea scrisa a unitatii Trezoreria Statului cu privire la perioada de valabilitate a contului deschis conform alin. (1), perioada mai mare sau egala cu perioada de valabilitate a prezentului contract;

c. de a inainta Autoritatii contractante confirmarea scrisa a unitatii Trezoreria Statului cu privire la imposibilitatea Furnizorului de a derula operatiuni, altele decat alimentarea contului prevazut la alin. (1), fara acordul Autoritatii contractante;

d. de a inainta Autoritatii contractante confirmarea scrisa a unitatii Trezoreria Statului cu privire la insusirea obligatiei de transmitere, trimestrial, catre Autoritatea contractanta a extraselor de cont pentru evidentierea soldului.

(7) In cazul in care Garantia de buna executie se constituie prin retineri succesive, Furnizorul are obligatia de a inainta Autoritatii contractante confirmarile solicitate la alin. (6), din partea unitatii Trezoreria Statului unde a deschis contul de Garantie de buna executie mentionat la alin. (1), concomitent cu prezentarea dovezii deschiderii contului de garantie de buna executie. 

15.23. - In conditiile in care Garantia de Buna Executie s-a constituit initial prin retineri succesive, ulterior, pe perioada de derulare a contractului, in situatia in care Partile convin, Furnizorul poate solicita constituirea Garantiei de Buna Executie in conformitate cu prevederile Art. 15.4 alin. (1) lit. b) din prezentul contract, prin notificarea Autoritatii Contractante. Dupa obtinerea aprobarii Autoritatii Contractante, Furnizorul va transmite, in original, instrumentul de garantare corespunzator, in conformitate cu prevederile Art. 15 din Contract referitoare la acest tip de instrument de garantare.

15.24. - Garantia de Buna Executie, constituita conform prevederilor Art. 15.4, este destinata acoperirii eventualelor prejudicii suferite de Autoritatea contractanta in executarea prezentului contract sau in cazul rezilierii contractului din motive imputabile Furnizorului. Scrisoarea de Garantie de Buna Executie, respectiv Asigurarea de Garantie de Buna Executie, va fi furnizata sub antetul institutiei de credit / societatii de asigurari emitente.

15.25. – Autoritatea contractanta retine garantia de participare constituita de catre Furnizor, in urmatoarele cazuri:

a) Furnizorul nu constituie garantia de buna executie in conformitate cu prevederile Art. 15.1 - Art. 15.4 din prezentul contract;

b) In cazul in care Furnizorul constituie Garantia de Buna Executie prin retineri succesive din sumele datorate pentru facturi partiale si nu deschide un cont la Trezoreria Statului in termen de 5 zile lucratoare de la data semnarii Contractului, sau dupa caz, in termen de 15 zile de la data semnarii Contractului (in cazul in care Autoritatea contractanta a aprobat acesta prelungire de termen), Autoritatea contractanta va executa Garantia de Participare. 
15.26. - In situatia in care Furnizorul este o asociere, un consortiu sau un eventual grup de operatori economici, garantia de buna executie va fi emisa in numele asocierii sau a consortiului.

15.27. - In situatia in care Partile convin prelungirea duratei contractului, pentru orice motiv (inclusiv forta majora), Furnizorul are obligatia de a prelungi valabilitatea Garantiei de Buna Executie in maxim 15 zile de la solicitarea Autoritatii contractante. 
16.  Livrarea produselor si transportul acestora. Documentele solicitate Furnizorului.
            16.1. – (1) Livrarea echipamentelor și montarea acestora se va face de catre Furnizor.
(2) Produsele vor fi livrate cu respectarea tuturor cerințelor cantitative și calitative, la locul de livrare: ACI din punctele de trecere a frontierei, conform Anexei 1 a Caietului de Sarcini. Fiecare produs va fi însoțit de toate subansamblele/părțile componente necesare punerii în funcțiune.

            16.2. – (1) Furnizorul va ambala și eticheta echipamentele furnizate astfel încât să prevină orice daună sau deteriorare în timpul transportului acestora către locatiile prevazute in Anexa 1 a Caietului de Sarcini.

(2) Transportul materialelor si echipamentelor se va face cu mijloace de transport care să nu permită deteriorarea componentelor pe timpul transportului.

(3) Transportul și toate costurile și riscurile asociate sunt în sarcina exclusiva a Furnizorului.  
(4) Furnizorul este responsabil pentru livrarea în termenul agreat al produselor și se consideră că a luat în considerare toate dificultățile pe care le-ar putea întâmpina în acest sens și nu va invoca niciun motiv de întârziere sau costuri suplimentare.
             16.3. – (1) La livrare echipamentele componente ale sistemului vor fi însoţite de:

· aviz de însoţire a mărfii;

· declaraţie conformitate de la furnizor/producator (in limba romana sau tradusă în limba română), din care să reiasă că produsele sunt conforme cu cerintele tehnice din Caietul de sarcini şi Fişa tehnică a produsului (in limba romana sau tradusa în limba română);

· certificat de calitate emis conform prevederilor legale prin care Contractantul confirmă că produsele respectă standardele și cerințele stabilite, atestand astfel calitatea, siguranța și fiabilitatea acestora. 
 (2) La livrarea echipamentelor va fi intocmit o Nota, avizata de reprezentantii celor doua parti, in care vor fi mentionate: denumirea produsului, seria, cantitatea si data de fabricatie.

(3) Autoritatea contractantă (prin reprezentanţii sai) îşi rezervă dreptul de a efectua verificări privind calitatea echipamentelor, urmând a lua măsurile necesare în cazul constatării de neconformităţi.  


16.4. - (1) Autoritate contractanta are dreptul de a notifica imediat Furnizorului, in scris, orice plangere sau reclamatie ce apare in timpul derularii contractului.

(2) La primirea unei astfel de notificari, Furnizorul are obligatia de a remedia orice deficienta in conformitate cu prevederile art. 11 fara costuri suplimentare pentru Autoritatea contractanta.

           16.5. - Prevederile clauzelor 16.1-16.4. nu îl vor absolvi pe Furnizor de obligaţia asumării garanţiilor sau de alte obligaţii prevăzute în contract.
· Documentele solicitate Furnizorului

           16.6. – (1) Toate produsele incluse în prezentul contract vor fi furnizate împreună cu documentația adecvată, în limba română. 

(2) Documentațiile obligatorii pe care Furnizorul trebuie să le livreze Autorității contractante în cadrul contractului sunt:

a) Proiectul Tehnic și planșele de executie a lucrarilor necesare pentru punerea în funcțiune a sistemelor de masurare, care va fi avizat de Consiliul Tehnico-Economic pentru Siguranța Circulației;
b) La livrare echipamentele componente ale sistemului vor fi însoţite de:

· aviz de însoţire a mărfii;

· declaraţie conformitate de la furnizor/producator (in limba romana sau tradusă în limba română), din care să reiasă că produsele sunt conforme cu cerintele tehnice din Caietul de sarcini şi Fişa tehnică a produsului (in limba romana sau tradusa în limba română);

· certificat de calitate emis conform prevederilor legale prin care Contractantul confirmă că produsele respectă standardele și cerințele stabilite, atestand astfel calitatea, siguranța și fiabilitatea acestora. 
c) La receptia calitativa si de punere in functiune a sistemelor de masurare:

      - kitului necompilat al aplicatiei informatice/aplicatiilor informatice dezvoltate dedicat pentru C.N.A.I.R. S.A., pe suport optic;

      - ghid de utilizare și detaliere API pentru fiecare propietate in parte;
      - fişă/manual cu instrucţiuni de utilizare, în limba română sau tradus in limba romana.
      - dosarul de instruire a personalului.


17. Receptia produselor. Garantia produselor. 
· Receptia produselor

17.1. – (1) Recepția produselor/sistemelor se va efectua pe baza de proces verbal semnat de Furnizor și reprezentanții Autoritatii contractante. Recepția produselor se poate realiza în mai multe etape, în funcție de progresul contractului, respectiv: 
a) recepția cantitativă se va realiza în termen de 3 zile de la data livrării în ACI a echipamentelor părti componente ale sistemului și va fi consemnată într-o Notă de livrare în care vor fi mentionate denumirea echipamentului, seria, cantitatea livrată și data de fabricație;
b)  recepția calitativă si de punere în funcțiune se va realiza în termen de cel mult 30 de zile de la data notificării transmisă de Contractant către Autoritatea contractantă. Recepția se realizează dupa montarea echipamentelor, punerea în funcțiune și testarea sistemelor de măsurare, și, după caz, toate defectele au fost remediate.
 (2) Procesul verbal de recepție calitativă și de punere in functiune va include unul din următoarele rezultate: 
a) admiterea recepției cu sau fără obiecții; 
b) suspendarea recepției; 
         Comisia de recepție recomandă suspendarea recepției când: 
i. se constată existența unor neconformități, neconcordanțe, defecte ori deficiențe care sunt de natură să afecteze utilizarea sistemelor conform destinației lor, dar care pot fi remediate. Sistemele de masurare nu functioneaza conform cerintelor Caietului de sarcini, datele inregistrate nu sunt conforme cu realitatea;
ii. se constată existența unor lucrari realizate necorespunzător sau nefinalizate, care pot afecta cerințele Caietului de sarcini, dar care pot fi remediate. Aplicatia informatica nu functioneaza coform cerintelor din Caietul de sarcini;
iii. se constată existența, în mod justificat, a unor suspiciuni cu privire la calitatea echipamentelor si montarea componentelor sistemului și este necesară realizarea unor expertize tehnice și teste suplimentare pentru a le clarifica; 
iv. Contractantul nu pune la dispoziția comisiei de recepție documentele prevăzute în contract și caietul de sarcini (dacă este cazul). 
În cazul în care comisia de recepție decide suspendarea recepției calitativa la terminarea lucrarilor, aceasta încheie proces-verbal de suspendare a recepției în care consemnează decizia de suspendare, măsurile recomandate în scopul remedierii aspectelor constatate, precum și termenul de remediere, iar Autoritatea contractantă comunică Contractantului decizia comisiei în maxim 3 zile lucrătoare de la luarea la cunoștință a procesului verbal de suspendare a recepției, împreună cu un exemplar al acestuia. Termenul de remediere nu poate depăși 90 de zile de la data încheierii procesului-verbal de suspendare a recepției. În cazul în care Contractantul nu remediază aspectele constatate și nu adoptă măsurile recomandate în cadrul procesului verbal de suspendare a recepție în termenul stabilit, comisia de recepție va decide respingerea recepției. 
c) respingerea recepției (dacă se constată vicii care nu pot fi remediate și care, prin natura lor, împiedică realizarea uneia sau a mai multor cerinte din Caietul de sarcini). 

· Garantia produselor
         17.2. – (1) Perioada de garantie a fiecarui sistem de masurare este de cel putin 24 de luni* de la data semnarii Procesului Verbal de Receptie calitativa si punere in functiune a fiecarui sistem de masurare. 
(2) Garanția produselor (echipamente/piese/componente hardware) este separată de garanția sistemului de măsurare și este cea acordată conform prevederilor legale, cel puțin 24 luni de la livrare si efectuarea receptiei cantitative.
Nota*: Numarul de luni (zile) se va completat la semnarea contractului, in functie de numarul de luni (zile) mentionat in oferta depusa de furnizor.
17.3. – In perioada de garantie a fiecarui sistem, Furnizorul va asigura lucrarile de mentenanta. In caz de nefunctionare/functionare necorespunzatoare, perioada de garantie a sistemului se prelungeste cu perioada cuprinsa intre data comunicarii de catre Autoritatea contractanta a intreruperii functionarii / functionarii necorespunzatoare a fiecarui sistem, echipamentelor/partilor compomente ale fiecarui sistem si data punerii in functiune a fiecarui sistem, daca aceasta este mai mare de 24 de ore.  
18. Masuri de siguranta si securitate in munca. Masuri de aparare impotriva incendiilor

18.1. - Având în vedere faptul că în activitatea desfasurata, Furnizorul lucrează independent cu personal şi mijloace tehnice proprii, va purta întreaga responsabilitate asupra respectării legislaţiei de securitate si sanatate in munca şi aparare impotriva incendiilor. Furnizorul îşi va instrui personalul pentru activităţile desfasurate conform legislaţiei si a instructiunilor proprii. Furnizorul are obligatia de a asigura personalului propriu precum si pentru alti lucratori care desfasoara activitati pentru el, instruirea (toate fazele) privind securitatea si sanatatea in munca si apararea impotriva incendiilor.
18.2. - Furnizorul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele de muncă utilizate, sau de către lucrătorii săi şi alti lucratori care desfasoara activitati pentru el:

· Legea securitatii si sanatatii in munca nr. 319/2006, a Normelor metodologice de aplicare a Legii nr. 319/2006 aprobate prin H.G. nr. 1425/2006 cu modificarile si completarile ulterioare, 

· prevederile H.G. nr. 300/2006 privind cerintele minime de securitate si sanatate pentru santierele temporare sau mobile. 
18.3. - Personalul Furnizorului este obligat, în toata perioada de derulare a contractului, să respecte pe tot teritoriul Autoritatii contractante, toate prevederile legale cu privire la securitatea si sanatatea in munca şi apararea impotriva incendiilor.
18.4. - Furnizorul poartă întreaga răspundere asupra tratării corecte, din punct de vedere al procedurii legale, a accidentelor de muncă, evenimentelor şi incidentelor periculoase în care sunt implicaţi proprii salariaţi sau alti lucratori care desfasoara activitati pentru Furnizor.
18.5. - In cazul producerii unor accidente de muncă, evenimente sau incidente periculoase în activitatea desfasurata, comunicarea, cercetarea şî înregistrarea accidentului de munca revine părţii contractante unde salariatul implicat are contract de muncă, respectîndu-se toate prevederile legale.


18.6. - Furnizorul are obligatia de a instrui lucratorii proprii precum si alti lucratori care desfasoara activitati pentru el, cu privire la respectarea legislatiei si a normelor de aparare impotriva incendiilor, a riscurilor de incendiu, a modului de actionare in caz de incendiu. Lucratorii Furnizorului sunt obligati sa respecte indicatiile planurilor de protectie impotriva incendiilor, afisate la sediile Autoritatii contractante. Orice eveniment petrecut in timpul derularii contractuale, produs din cauza lucratorilor Furnizorului, va fi inregistrat de Furnizor, conform legislatiei in vigoare.

19.  Amendamente. Clauze de revizuire.
· Amendamente

19.1. - (1) Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, inclusiv in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului. 

(2) Daca solicitarea de modificare provine de la Furnizor, acesta trebuie sa inregistraze solicitarea la Autoritatea contractanta cu cel putin 30 de zile inainte de data preconizata pentru intrarea in vigoare a Actului Aditional. 
19.2. - Actele Aditionale incheiate nu trebuie sa conduca in niciun caz la alterarea rezultatului procedurii de atribuire, prin anularea sau diminuarea avantajului competitiv pe baza caruia furnizorului a fost declarat castigator in urma finalizarii procedurii de atribuire. 
19.3. - Niciun Act Aditional nu poate fi incheiat retroactiv. 


19.4. - Orice modificare a contractului care nu respecta prevederile prezentului contract si ale legislatiei in vigoare va fi considerata nula de drept.

· Clauze de revizuire


19.5. - Modificarile contractului de furnizare, indiferent daca sunt sau nu evaluabile in bani si indiferent de valoarea acestora, se realizeaza in conformitate cu prevederile Legii nr. 98/2016 si ale H.G. nr. 395/2016.

19.6. - (1) Eventualele modificari nu vor afecta caracterul general al contractului. 

(2) Eventualele modificari, care pot interveni in perioada de derulare a contractului, se refera la urmatoarele clauze contractuale:
a) Partile contractante:

1) din punct de vedere al schimbarii denumirii, al formei societatii, care nu atrag crearea unei persoane juridice noi; 

2) atunci când Furnizorul este înlocuit de un nou Furnizor, in situatia in care drepturile şi obligaţiile Furnizorului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achizitie sau insolventa , de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de legislatia in domeniul achizitiilor publice. Verificarea criteriilor de calificare si selectie stabilite initial se face prin raportare la noul contractant;
b) Durata contractului - prelungirea termenului de livrare, fara costuri suplimentare pentru Autoritatea Contractanta, in cazul in care termenele stabilite pentru livrarea produsului/produselor nu pot fi respectate de catre Furnizor, fara a se aduce atingere dreptului Autoritatii Contractante de a aplica penalitati de intarziere. 

c) Modalitati de plata si recuperarea creantelor de la Furnizor - in cazul unor eventuale modificari ale legislatiei in domeniul financiar si fiscal.

d) Verificare si receptie - eventualele solicitari suplimentare de documente ce pot surveni din partea celor doua parti contractante; 
           e) Subcontractanti - in cazul unor eventuale schimbari ale subcontractantilor pe parcursul derularii Contractului si/sau in cazul introducerii de subcontractanti si/sau in cazul exprimarii optiunii acestora de a fi platiti direct de catre Autoritatea contractanta.
19.7. - (1) Orice modificare contractuala generata de aplicarea clauzelor de revizuire de la 19.6 va face obiectul unui act aditional, cu exceptia lit. d) care va face obiectul unui ordin administrativ. 
(2) Eventualele modificari propuse de Furnizor vor fi transmise Autoritatii contractante cu minim 30 de zile inainte de data intrarii in vigoare a actului aditional si va face obiectul analizei Autoritatii contractante, din punct de vedere al respectarii legislatiei incidente, precum si a oportunitatii modificarii.


19.8. - (1) Orice modificare a contractului de achiziţie publică în cursul perioadei sale de valabilitate altfel decât în cazurile şi condiţiile prevăzute la art. 221 din Legea nr. 98/2016 se realizează prin organizarea unei noi proceduri de atribuire, în conformitate cu dispoziţiile Legii nr. 98/2016.

(2) În situaţia nerespectării dispoziţiilor alin. (1), Autoritatea contractanta are dreptul de a denunţa unilateral contractul de achiziţie publică iniţial. 

20.  Subcontractanti. Terti. (daca este cazul)
· Subcontractanti

20.1. - Furnizorul are obligatia, in cazul in care subcontracteaza, de a incheia contracte cu subcontractantii desemnati, in aceleasi conditii in care el a semnat contractul cu Autoritatea contractanta cu respectarea prevederilor art. 55 alin. (2) din Legea nr. 98/2016.
20.2. - (1) Furnizorul este pe deplin raspunzator fata de Autoritatea contractanta de modul in care indeplineste contractul. 
(2) Subcontractantul este pe deplin raspunzator fata de Furnizor de modul in care isi indeplineste partea sa din contract. 
20.3. - Furnizorul va raspunde pentru actele si faptele subcontractantilor sai si ale expertilor, agentilor, salariatilor acestora, ca si cum ar fi actele sau faptele Furnizorului, ale expertilor, agentilor sau salariatilor acestuia. Aprobarea de catre Autoritatea contractanta a subcontractarii oricarei parti a contractului de furnizare sau a angajarii de catre Furnizor a unor subcontractanti pentru desfasurarea activitatilor care fac obiectul prezentului contract nu va elibera Furnizorul de niciuna dintre obligatiile sale asumate prin prezentul contract si nu va diminua raspunderea sa in ceea ce priveste modul de indeplinire a prezentului contract de furnizare.
20.4. - (1) Înlocuirea/implicarea subcontractanţilor de către Furnizor în perioada de implementare a contractului se realizează cu acordul Autoritatii contractante. 
(2) Orice schimbare a subcontractantului fara aprobarea prealabila si exprimata in scris a Autoritatii contractante sau orice incredintare a activitatilor de catre subcontractant unei terte parti, fara aprobarea prealabila si exprimata in scris a Autoritatii contractante, va fi considerata o incalcare a prezentului contract de furnizare.
20.5. - In cazul in care Furnizorul inlocuieste un subcontractant fara aprobarea prealabila si acordata in scris de catre Autoritatea contractanta, Furnizorul va fi obligat la plata unei sume reprezentand 2% din pretul contractului pentru fiecare subcontractant schimbat fara aprobarea Autoritatii contractante. Furnizorul are obligatia de a plati aceasta suma Autoritatii contractamte in termen de 30 de zile de la solicitarea Autoritatii contractante.

20.6. - 
(1) Autoritatea contractanta efectueaza plati catre subcontractanti, in cadrul prezentului contract,  in conformitate cu prevederile Legii nr. 98/2016 si ale H.G. nr. 395/2016.

(2) Autoritatea contractanta efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită, pentru serviciile sau produsele prestate/furnizate contractantului potrivit contractului dintre contractant şi subcontractant în conformitate cu dispoziţiile legale aplicabile, atunci când natura contractului permite acest lucru şi dacă subcontractanţii propuşi  şi-au exprimat opţiunea în acest sens.

(3) În sensul alin. (2), subcontractorii îşi vor exprima la momentul încheierii contractului de achiziţie publică sau la momentul introducerii acestora în contractul de achiziţie publică, după caz, opţiunea de a fi plătiţi direct de către Autoritatea contractanta. Autoritatea contractanta efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv Autoritata contractanta, Furnizor şi subcontractant sau de Autoritatea contractanta şi subcontractant atunci când, în mod nejustificat, Furnizorul blochează confirmarea executării obligaţiilor asumate de subcontractant.

(4) Atunci când un subcontractant îşi exprimă opţiunea de a fi plătit direct, Furnizorul va transfera obligaţiile de plată către subcontractant/subcontractanţi pentru partea/părţile din contract aferentă/aferente acestuia/acestora, iar Autoritatea contractanta va efectua plata catre subcontractant/subcontractanti în momentul în care a fost confirmată îndeplinirea obligaţiilor asumate prin contractul de subcontractare, în conformitate cu prevederile alin. (3).

(5) Autoritatea contractanta are obligaţia de a solicita, la încheierea contractului de achiziţie publică sau atunci când se introduc noi subcontractanţi, prezentarea contractelor încheiate între Furnizor şi subcontractant/subcontractanţi nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contractul de achiziţie publică.
(6) Contractele prezentate conform prevederilor alin. (5) trebuie să fie în concordanţă cu oferta şi se vor constitui în anexe la contractul de achiziţie publică.
(7) Dispoziţiile prevăzute la art. 20.6 alin. (1) - (6) nu diminuează răspunderea Furnizorului în ceea ce priveşte modul de îndeplinire a contractului de achiziţie publică. 
20.7. - (1) Furnizorul are obligatia de a transmite Autoritatii contractante, in termen de 10 zile de la semnarea contractului/data introducerii de noi subcontractanti, dupa caz, o declaratie prin care acesta va cesiona creantele aferente partii din contractul de furnizare indeplinita de subcontractanti, catre acestia, precizand, totodata, faptul ca aceste creante vor fi achitate de catre Autoritatea contractanta, direct catre subcontractanti.
(2) In vederea determinarii valorii creanţei, Autoritatea contractanta va avea in vedere serviciile prestate/lucrarile executate de subcontractant, luand in considerare informatiile cuprinse de Furnizor in oferta sa cu privire la  denumirea subcontractanţilor şi datele de contact ale acestora, partea/părţile din contract care urmează a fi îndeplinite de către aceştia, valoarea la care se ridică partea/părţile respective, precum şi acordul subcontractanţilor cu privire la aceste aspecte.  

20.8. - (1) Înlocuirea/implicarea subcontractanţilor de către Furnizor în perioada de implementare a contractului poate interveni în următoarele situaţii:


a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,


b) declararea unor noi subcontractanţi ulterior semnării contractului de achiziţie publică în condiţiile în care serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora,


c) renunţarea/retragerea subcontractanţilor din contractul de achiziţie publică. 

(2) In cazul prevazut la alin. (1), Autoritatea contractanta va solicita Furnizorului transmiterea contractelor incheiate de acesta si subcontractantii declarati ulterior, acestea trebuind sa contina cel putin urmatoarele elemente:


a) activitatile ce urmeaza a fi subcontractate;


b) numele, datele de contact, reprezentantii legali ai noilor subcontractanti;


c) valoarea aferenta prestatiilor executate de catre noii subcontractanti. 
(3) In cazul prevazut la alin. (1), noii subcontractanti ai Furnizorului au obligatia de a transmite Autoritatii contractante o declaratie pe propria raspundere prin care acestia declara in mod explicit si fara echivoc, ca isi asuma respectarea prevederilor Caietului de sarcini si a propunerii tehnice depuse de catre Furnizor, documente ale prezentului contract de furnizare, aferenta activitatii supuse subcontractarii.
(4) Contractele prevazute la alin. (2) si declaratiile mentionate la alin. (3) vor fi prezentate de Furnizor cu cel putin 15 zile inainte de momentul inceperii executarii lucrarilor/prestarii serviciilor de catre noii subcontractanti. 

20.9. - (1) In situatiile prevazute la art. 20.8. alin. (1), noii subcontractanti au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică. 
(2) Situatia prevazuta la art. 20.8. alin. (1) lit. a) nu reprezinta modificare substantiala, asa cum aceasta este definita la art. 221 din Legea nr. 98/2016. 
(3) In situatia prevazuta la art. 20.8. alin. (1) lit. a), valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea preţurilor existente în contract, daca ajustarea se acorda. 
(4) In situatia prevazuta la art. 20.8. alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior. 

(5) Obiectul şi valoarea noului contract de subcontractare nu vor conţine lucrările executate/serviciile prestate de către subcontractantul iniţial şi nici valoarea aferentă acestora. 

20.10. - (1) In situatia prevazuta la art. 20.8. alin. (1) lit. b), Furnizorul are dreptul de a implica noi subcontractanţi pe durata executării contractului, cu condiţia ca nominalizarea acestora să nu reprezinte o modificare substanţială a contractului de achiziţie publică în condiţiile art. 221 din Legea nr. 98/2016. 
(2) Situatia prevazuta la art. 20.8 alin. (1) lit. b) nu reprezinta o modificare substantiala aşa cum este aceasta definită la art. 221 din Legea nr. 98/2016, dacă se îndeplinesc următoarele condiţii cumulative:


a) introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor;


b) introducerea unui nou subcontractant nu modifică preţul contractului dintre autoritatea contractantă şi contractant;


c) introducerea unui nou subcontractant este strict necesară pentru îndeplinirea contractului de achiziţie publică;


d) prin introducerea unui nou subcontractant nu este schimbat caracterul general al obiectului contractului de achiziţie publică, fapt ce presupune că scopul contractului, precum şi indicatorii principali ce caracterizează rezultatul respectivului contract rămân nemodificaţi. 

20.11. - În situaţia prevăzută la art. 20.8. alin. (1) lit. c), în cazul în care un contract de subcontractare este denunţat unilateral/reziliat de către una din părţi, Furnizorul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile art. 20.8. alin. (1) lit. a). 
20.12. - (1) Furnizorul are obligaţia de a notifica Autoritatii contractante, pe durata contractului de achiziţie publică, orice modificări ale informaţiilor referitoare la numele, datele de contact si reprezentantii legali ai subcontractantilor sai implicati in executarea contractului de achizitie publica sau ai .
(2) Furnizorul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea nr. 98/2016.

(3) În situaţia prevăzută la alin. (1), Furnizorul va transmite Autoritatii contractante informaţiile referitoare la numele, datele de contact si reprezentantii legali ai subcontractantilor sai implicati in executarea contractului de achizitie publica, prevăzute la art. 219 alin. (1) din Legea nr. 98/2016, şi va obţine acordul Autoritatii contractante privind eventualii noi subcontractanţi implicaţi ulterior în executarea contractului.

(4) Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit. 

20.13. -  În scopul unei informări complete, Autoritatea contractanta are dreptul de a extinde aplicarea obligaţiilor prevăzute la art. 219 din Legea nr. 98/2016, respectiv ale art. 20.12 din prezentul contract, cu privire la subcontractanţii subcontractanţilor contractantului sau subcontractanţii aflaţi pe niveluri subsecvente ale lanţului de subcontractare. 
· Terti (daca este cazul)

20.14. - (1) In cazul in care Furnizorul intampina dificultati sau este in imposibilitatea derularii contractului de furnizare pentru partea de contract pentru care a primit sustinere din partea tertului sustinator ................................, acesta are obligatia de a notifica Autoritatea contractanta, in scris, in termen de 15 zile de la data la care constata acest fapt.

(2) In cazul in care Furnizorul nu notifica Autoritatea contractanta cu privire la faptul ca intampina dificultati sau se afla in imposibilitatea derularii contractului de furnizare, Autoritatea contractanta are dreptul de a stabili daca Furnizorul intampina dificultati sau se afla in imposibilitatea derularii contractului pentru partea de contract pentru care a primit sustinere din partea tertului. 

(3) Autoritatea contractanta are dreptul de a notifica tertul sustinator cu privire la faptul ca Furnizorul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator ..................... si ca tertul este chemat sa duca la indeplinire contractul sau acea parte a contractului ce face obiectul Angajamentului ferm de sustinere.

(4) In cazul in care Furnizorul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator ................................, tertul sustinator se obliga sa asigure indeplinirea completa si reglementara a obligatiilor contractuale prin implicarea sa directa pentru acea parte a contractului pentru care Furnizorul a primit sustinere din partea tertului sustinator. In acest sens, Autoritatea contractanta, tertul sustinator ................................ si/sau Furnizorul, pot incheia un Act Aditional la contractul de furnizare sau o intelegere scrisa prin care acestea convin, fara a fi limitative, urmatoarele:


- tertul sustinator .................................. va duce la indeplinire contractul de furnizare sau acea parte a contractului ce face obiectul Angajamentului ferm de sustinere si


- prevederile contractului incheiat intre Furnizor si Autoritatea contractanta vor deveni aplicabile tertului sustinator.

(5) Tertul sustinator are obligatia de a se mobiliza in termen de 20 de zile de la data semnarii Actului Aditional la contractul de furnizare sau al intelegerii scrise in forma autentica si de a prelua si a duce la indeplinire contractul sau acea parte a contractului ce face obiectul Angajamentului ferm de sustinere.


20.15. – Autoritatea contractanta va urmari orice pretentie la daune pe care Furnizor ar putea sa o aiba impotriva tertului sustinator pentru nerespectarea obligatiilor asumate prin angajamentul ferm de sustinere. Tertul sustinator raspunde pentru prejudiciile cauzate Autoritatii contractante ca urmare a nerespectarii obligatiilor prevazute in angajamentul ferm de sustinere, acesta din urma avand posibilitatea de actiune directa impotriva tertului sustinator.


In cazul in care Furnizorul se afla in imposibilitatea derularii contractului si Autoritatea contractanta solicita tertului sustinator indeplinirea obligatiilor contractuale asumate de catre Furnizor, iar tertul sustinator nu si le indeplineste, atunci orice pretentie la daune pe care Furnizorul o va avea impotriva tertului sustinator pentru nerespectarea obligatiilor asumate prin angajamentul ferm de sustinere va fi cesionata de catre Furnizor catre Autoritatea contractanta cu titlu de garantie.


20.16. - În cazul în care Furnizorul a demonstrat îndeplinirea criteriilor referitoare la situaţia economică şi financiară invocând susţinerea unui/unor terţ/terţi, Autoritatea contractanta solicită ca Furnizorul şi terţul/terţii susţinător/susţinători să răspundă în mod solidar pentru executarea contractului de achiziţie publică. Răspunderea solidară a terţului/terţilor susţinător/ susţinători se va angaja sub condiţia neîndeplinirii de către acesta/aceştia a obligaţiilor de susţinere asumate prin angajament. - 

 20.17. - (1) În cazul în care Furnizorul întâmpină dificultăţi pe parcursul executării contractului de furnizare, iar susţinerea acordată de unul sau mai mulţi terţi vizează îndeplinirea criteriilor referitoare la situaţia economică şi financiară şi/sau capacitatea tehnică şi profesională, Autoritatea contractanta va solicita Furnizorului ca prin actul încheiat cu terţul/terţii susţinător(i) să garanteze materializarea aspectelor ce fac obiectul respectivului angajament ferm.

(2) Autoritatea contractanta are dreptul de a urmări orice pretenţie la daune pe care Furnizorul ar putea să o aibă împotriva terţului/terţilor susţinător/susţinători pentru nerespectarea obligaţiilor asumate prin angajamentul ferm, cum ar fi, dar fără a se limita la, printr-o cesiune a drepturilor Furnizorului către Autoritatea contractanta, cu titlu de garanţie. 

21. Reorganizarea persoanei juridice

21.1. - In cazul in care Furnizorul se reorganizeaza prin fuziune, divizare sau transformare, preluarea contractului de catre persoana juridica succesoare se va face numai in conditiile indeplinirii de catre acesta cel putin a criteriilor de calificare/selectie stabilite in cadrul procedurii de atribuire a prezentului contract de furnizare.


22.  Forta majora si cazul fortuit
22.1. - Forta majora este constatata de o autoritate competenta.

22.2. - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care acesta actioneaza.

22.3. - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

22.4. - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

22.5. - Daca forta majora actioneaza o perioada mai mare de 10 zile, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.
22.6. - Daca, potrivit legii, Furnizorul este exonerat de raspundere contractuala pentru un caz fortuit, el este, de asemenea, exonerat si in caz de forta majora.


23.  Limba care guverneaza contractul 

23.1. - Limba care guverneaza contractul este limba romana.

24.  Solutionarea litigiilor

24.1. – Autoritatea contractanta si Furnizorul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

24.2. - (1) Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, anularea, nulitatea, rezoluţiunea, rezilierea sau denunţarea unilaterală a contractelor se soluţionează în primă instanţă, de urgenţă şi cu precădere, de către secţia de contencios administrativ şi fiscal a tribunalului în circumscripţia căruia se află sediul Autoritatii contractante sau în circumscripţia căruia are sediul social/domiciliul reclamantul, prin completuri specializate în achiziţii publice.
(2) Litigiile şi cererile care decurg din executarea contractelor administrative şi cele care decurg din rezilierea, rezoluţiunea, denunţarea unilaterală sau încetarea anticipată a contractelor de achiziţie publică din motive independente de autoritatea contractantă se soluţionează în primă instanţă, de urgenţă şi cu precădere, de către secția de contencios administrativ și fiscal a tribunalului în circumscripţia căruia se află sediul Autoritatii contractante sau în circumscripţia în care îşi are sediul social/domiciliul reclamantul.
 (3) Actiunile prevazute la alin. (1) si alin. (2) se pot introduce si la instantele de la locul incheierii contractului, daca in acest loc functioneaza o unitate care apartine Autoritatii contractante.
24.3. - Pe perioada solutionarii divergentelor, Furnizorul este obligat sa continue furnizarea produsului/serviciilor astfel cum au fost stabilite prin prezentul contract de furnizare. In situatia nerespectarii prezentei obligatii, Autoritatea contractanta este indreptatita sa solicite Furnizorului despagubiri in suma echivalenta cu 5% din pretul contractului, calculate in lei/zi de neexecutare a obligatiilor contractuale, aceste sume urmand a fi retinute din Garantia de Buna Executie.


25. Legea aplicabila contractului

25.1. - Contractul va fi interpretat conform legilor din Romania.
26. Raportul procedurii 

Având în vedere faptul că potrivit Raportului procedurii de atribuire nr. ..............  :
a) Furnizorul a fost desemnat ofertant câştigător în baza aplicării criteriului de atribuire prevăzut în Documentatia de atribuire: oferta cea mai avantajoasă din punct de vedere economic - cel mai bun raport calitate - pret (....% propunere financiară şi ....% propunere tehnică) utilizandu-se în acest sens un algoritm de punctare a fiecărui factor de evaluare aşa cum a fost prevăzut în Documentaţia de Atribuire; 

b) Furnizorul a fost desemnat ofertant câştigător în următoarele condiţii: ....................... (se vor completa la semnarea Contractului: factorii de evaluare, punctajele aferente fiecărui factor, obţinute conform Raportului procedurii de atribuire nr. ........., Anexa/Anexele .............. la Contract, în care sunt incluse elementele care au stat la baza obţinerii punctajelor);
Pentru a nu altera rezultatul procedurii de atribuire aferente prezentului contract, eventuala modificare a elementelor mai sus menţionate pe parcursul derulării contractului nu va conduce la obţinerea unui punctaj inferior celui precizat în contract şi în Raportul procedurii de atribuire.  

27. Dispozitii finale
27.1. – (1) Furnizorul are obligatia de a transmite Autoritatii Contractante, pentru acesta/subcontractantii /tertii acestuia, actualizarea datelor si informatiilor privind beneficiarul real (in conformitate cu prevederile Legii nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative), de fiecare data cand are loc o modificare a acestora, pe durata intregului contract.

(2) In cazul in care, pe parcursul derularii contractului de furnizare, in structura actionariatului Furnizorului/subcontractantilor/tertilor intervin modificari, prin includerea in actionariat a unei entitati juridice straine, Furnizorul are obligatia de a transmite Autoritatii Contractante Declaratia privind beneficiarii reali care trebuie sa contina datele acelor entitati ce au o participare de peste 25%, pana la identificarea persoanei fizice ce detine partile sociale ale acestora (cel putin numele, prenumele si data nasterii), in conformitate cu prevederile Legii nr. 129/11.06.2019 pentru prevenirea si combaterea spalarii banilor si finantarii terorismului cu modificarile si completarile ulterioare. 

(3) In vederea respectarii prevederilor de la alin. (2), Furnizorul are obligatia de a transmite Autoritatii Contractante Dovada transmiterii documentului privind Beneficiarul real de catre Furnizor/ Subcontractanti/ Terti sustinatori la Oficiul National al Registrului Comertului (ONRC), conform cadrului legal incident. Entitatile straine din componenta Furnizorului/subcontractantilor/tertilor vor transmite Furnizorului dovada efectuarii demersurilor echivalente, conform legislatiei incidente din tara de origine a acestora, urmand ca Furnizorul sa transmita Autoritatii Contractante aceste documente, in termen de maxim 30 de zile de la primirea acestora.
27.2. - Semnand acest contract, partile isi asuma fiecare riscul de eroare cu privire la intelegerea oricarei prevederi din contract.

27.3. - Prin semnarea contractului, Partile confirma faptul ca acesta reflecta in mod deplin intreaga vointa a acestora cu privire la obiectul contractului, prevaleaza fata de orice intelegeri, inscrisuri sau negocieri care au avut loc intre parti inainte de semnarea acestuia, precum si faptul ca nu exista niciun fel de elemente secundare legate de contract si intelegerea dintre Parti care sa nu fi fost reflectate in contract.

27.5. - Daca una sau o parte din prevederile prezentului contract este sau devine nelegala, fara valoare sau neaplicabila, aceasta nu va afecta celelalte prevederi, care vor ramane valabile si aplicabile in masura maxima permisa de lege. Clauzele nule sunt inlocuite cu dispozitiile legale aplicabile.

27.5. - Partile cunosc si garanteaza in virtutea prevederilor Legii nr. 72/2013 privind masurile pentru combaterea intarzierii in executarea obligatiilor de plata a unor sume de bani rezultand din contracte incheiate intre profesionisti si intre acestia si autoritati contractante, in special ale art. 12-15 din lege, si ale Ordonantei nr. 13/2011 privind dobanda legala remuneratorie si penalizatoare pentru obligatii banesti, precum si pentru reglementarea unor masuri financiar-fiscale in domeniul bancar, ca relatiile contractuale dintre parti se desfasoara pe principii de buna credinta si cu respectarea acestor dispozitii legale, intelegand ca nicio clauza a contractului nu este abuziva prin prisma dispozitiilor legale enuntate.


27.6. - In situatia in care Furnizorul este o Asociere, Autoritatea contractanta solicita tuturor membrilor Asocierii să răspundă în mod solidar pentru executarea contractului de achiziţie publică. 

Drept pentru care, Părțile au încheiat prezentul Contract azi, [data încheierii Contractului] _______________, în Bucuresti, în 3 (trei) exemplare.

